***Analiza Plana razvoja sustava civilne zaštite na području***

***Općine Peteranec***

***za 2017. godinu***

***OPĆINA PETERANEC***

*studeni, 2017*

Temeljem članka 17., stavka 1. Zakona o sustavu civilne zaštite („Narodne novine“ broj 82/15), te članka 31. Statuta Općine Peteranec („Službeni glasnik Koprivničko-križevačke županije“ br. 6/13 ), Općinsko vijeće Općine Peteranec je na svojoj 4. sjednici, održanoj 30. studenoga 2017. godine, donijelo

***ANALIZU PLANA RAZVOJA SUSTAVA CIVILNE***

***ZAŠTITE NA PODRUČJU***

***OPĆINE PETERANEC ZA 2017. GODINU***

**1. UVOD**

Člankom 17. stavkom 1. Zakona o sustavu civilne zaštite („Narodne novine“ broj 82/15) definirano je da predstavničko tijelo usvaja Analizu Plana razvoja sustava civilne zaštite na području Općine Peteranec (u daljnjem tekstu: Plan razvoja sustava civilne zaštite) za 2017. godinu donijetog u veljači 2017. godine.

**2. STOŽER CIVILNE ZAŠTITE**

Općinski načelnik Općine Peteranec donio je 12. rujna 2016. godine Odluku o osnivanju Stožera civilne zaštite Općine Peteranec, temeljem članka 24. stavka 1. Zakona o sustavu civilne zaštite („Narodne novine“ broj 82/15) i članka 6. Pravilnika o sastavu Stožera, načinu rada te uvjetima za imenovanje načelnika, zamjenika načelnika i članova Stožera civilne zaštite („Narodne novine“ broj 37/16. i 47/16. Odluka je proslijeđena na objavu u „Službenom glasniku Koprivničko-križevačke županije“. Budući da su 2017. godine provedeni lokalni izbori općinski je načelnik u obvezi osnovati novi Stožer civilne zaštite budući da se mijenjaju načelnik stožera i pojedini članovi Stožera civilne zaštite. Isto tako u obvezi je donijeti Poslovnik rada navedenog Stožera.

**2. POSTROJBA CIVILNE ZAŠTITE, POVJERENICI CIVILNE ZAŠTITE,**

**VODITELJI SKLONIŠTA**

**2.1. Postrojba civilne zaštite**

Ažuriranje podataka o pripadnicima Postrojbe civilne zaštite u mobilizacijskim dokumentima u svrhu osiguranja mobilizacijske spremnosti nije vršeno iz razloga što nije bilo nikakvih promjena.

**2.2. Povjerenici civilne zaštite**

Povjerenici civilne zaštite tijekom 2017. godine nisu upoznavani sa novim Zakonom o sustavu civilne zaštite („Narodne novine“ broj 82/15). Nije bilo promjena povjerenika civilne zaštite.

**3. VATROGASTVO:**

**DVD Peteranec, DVD Sigetec, VZ Općine Peteranec**

Tijekom 2017. članovi DVD-a održavali su vježbe svako društvo prema svom rasporedu, sudjelovali su na natjecanjima i naravno u gašenju požara napodručju Općine Peteranec i šire prema potrebi. Pripadnici DVD-a bili su dislocirani na požarima u Dalmaciji ne samo ljudstvom već i vozilima.

Za DVD-a tijekom 2017. godine osigurana su sredstva osim za redovan rad i za dogradnju vatrogasnog spremišta za DVD Peteranec te za legalizaciju objekta vatrogasnog doma DVD-a Sigetec.

**4. UDRUGE GRAĐANA OD ZNAČAJA ZA CIVILNU ZAŠTITU**

LU Fazan Peteranec

ŠRK Ivan Generalić Sigetec

Za potrebe udruga građana od značaja za Civilnu zaštitu, tijekom 2017. godine osigurana su sredstva u svoti od 23.000,00 kuna i to za LU „Fazan“ – 12.000,00 kuna, a za ŠRK „Ivan Generalić“ – 11.000,00 kuna.

**5. PRAVNE OSOBE KOJE ĆE PORADI NEKOG INTERESA CIVILNE ZAŠTITE, OPĆINE PETERANEC****DOBITI ZADAĆU**

**5.1. Komunalno poduzeće**

Općina Peteranec u svom vlasništvu nema osnovano komunalno poduzeće. Odvoz komunalnog otpada na području Općine Peteranec do 9. mjeseca 2016. godine vršilo je poduzeće „PRIZMA VV“ iz Malog Otoka, a od 9. mjeseca 206. nadalje odvoz vrši poduzeće „Piškornica – sanacijsko odlagalište d.o.o.“ iz Koprivničkog Ivanca koji u svom voznom parku posjeduju bager, rovokopač, kamione i kombi vozila. U 2017. godini nije bilo potrebe za korištenjem usluga navedenih poduzeća vezano uz pomoć kod prirodnih katastrofa niti su sudjelovali u vježbama niti simulacijama izvanrednih situacija jer se takve nisu niti održavale (niti na inicijativu DUZS-PU Koprivnica niti na inicijativu Općine Peteranec).

**6. SUSTAV UZBUNJIVANJA GRAĐANA**

**Cilj: Pravovremeno obavještavanje građana o kriznim situacijama**

Mjere iz ove točke nisu provođene.

**7. EDUKACIJA STANOVNIŠTVA**

**Cilj: podizanje razine svijesti građana kao sudionika sustava civilne zaštite.**

Edukacija stanovništva nije vršena.

**8. FINANCIRANJE SUSTAVA CIVILNE ZAŠTITE**

|  |  |
| --- | --- |
| Cilj: racionalno, funkcionalno i učinkovito djelovanje sustava civilne zaštite. Prema Zakonu o civilnoj zaštiti izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Stoga su u Proračunu Općine Peteranec za 2017. godinu, u skladu s ostalim posebnim propisima, ugrađene stavke za sufinanciranje rada DVD-a (redovno i kapitalno), VZ Općine Peteranec i Civilne zaštite, a ostvareno je do 30.11.2017. kako slijedi: | 198.729,29 kuna od toga  DVD Peteranec – 40.000,00 kn,  DVD Peteranec – dogradnja spremišta – 83.756,49 kn,  DVD Sigetec – 50.000,00 kn,  DVD Sigetec – 15.472,80 kn – legalizacija vatrogasnog doma, DVD Sigetec – popravak kamiona – 7.500,00 kn, VZ Općine Peteranec – 2.000,00 kn |
| Civilna zaštita | 2017. godina – 0,00 kuna |
| 2017. godina – DVD: 198.729,29 + CZ: 0,00 | |
| Ukupno za 2017. godinu  (DVD+CZ) | 198.729,29 kuna |

OPĆINSKO VIJEĆE

OPĆINE PETERANEC

KLASA: 810-03/17-01/02

URBROJ: 2137/12-17-1

Peteranec, 30. studenoga 2017.

**PREDSJEDNIK**

Mario Gaži